கேள்வி: சிவகங்கை வட்டம் பற்றி தகவல் சொல்.
பதில்:  சிவகங்கை வட்டம் , தமிழ்நாடு சிவகங்கை மாவட்டம் உள்ள 9 வருவாய் வட்டம் ஒன்றாகும். இந்த வட்டத்தின் தலைமையகமாக சிவகங்கை நகரம் உள்ளது. இந்த வருவாய் வட்டம் கீழ் சிவகங்கை, மதகுப்பட்டி, ஒக்கூர், பெரியகோட்டை மற்றும் தமறாக்கி என 5 உள்வட்டம், 67 வருவாய் கிராமம் உள்ளன.[https://sivaganga.nic.in/about-district/administrative-setup/revenue-administration/ சிவகங்கை மாவட்டத்தின் வருவாய் வட்டங்களும், வருவாய் கிராமங்களும்] இவ்வட்டத்தில் சிவகங்கை ஊராட்சி ஒன்றியம் உள்ளது.
கேள்வி: சிவகங்கை வட்டம் - மக்கள்தொகை பரம்பல் பற்றி நீங்கள் என்ன அறிந்துள்ளீர்கள்?
பதில்: இந்திய மக்கள் தொகை கணக்கெடுப்பு, 2011 இவ்வட்டம் 288,674 மக்கள்தொகை கொண்டது. மக்கள்தொகையில் 142,979 ஆண்களும், 145,695 பெண்களும் உள்ளனர். 74,167 குடும்பங்கள் கொண்ட இவ்வட்ட மக்கள்தொகையில் 84% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 79.06% மற்றும் பாலின விகிதம் 1,000 ஆண்களுக்கு, 1,019 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 30253 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 949 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 45,579 மற்றும் 63 ஆகவுள்ளனர். மக்கள்தொகையில் இந்து சமயம் 89.69%, இசுலாமியர்கள் 2.69%, கிறித்தவர்கள் 7.48%% மற்றும் பிறர் 0.14% ஆகவுள்ளனர். [https://www.censusindia.co.in/subdistrict/sivaganga-taluka-tamil-nadu-5832 சிவகங்கை தாலுகா மக்கள்தொகை பரம்பல்]